ગૃહ મંત્રાલય
કેન્દ્રીય ગૃહ મંત્રી અને સહકાર મંત્રી શ્રી અમિત શાહ 10મી એપ્રિલે અરુણાચલ પ્રદેશના સરહદી ગામ કિબિથૂમાં 'વાયબ્રન્ટ વિલેજ પ્રોગ્રામ' શરૂ કરશે
પ્રધાનમંત્રી શ્રી નરેન્દ્ર મોદીના નેતૃત્વ હેઠળ, સરકારે નાણાકીય વર્ષ 2022-23 થી 2025-26 માટે રોડ કનેક્ટિવિટી માટે રૂ. 2500 કરોડ સહિત રૂ. 4800 કરોડના કેન્દ્રીય ઘટકો સાથેના ‘વાયબ્રન્ટ વિલેજ પ્રોગ્રામ’ને મંજૂરી આપી છે.
આ કાર્યક્રમ ઓળખાયેલા સરહદી ગામોમાં રહેતા લોકોના જીવનની ગુણવત્તા સુધારવામાં મદદ કરશે અને લોકોને તેમના મૂળ સ્થાનો પર રહેવા માટે પ્રોત્સાહિત કરશે જેથી આ ગામોમાંથી સ્થળાંતર અટકાવવામાં આવશે અને સરહદની સુરક્ષામાં ઉમેરો થશે.
અરુણાચલ પ્રદેશ, સિક્કિમ, ઉત્તરાખંડ અને હિમાચલ પ્રદેશ અને લદ્દાખના UTમાં ઉત્તર સરહદે આવેલા 19 જિલ્લાના 46 બ્લોકમાં 2967 ગામોને 'વાયબ્રન્ટ વિલેજ પ્રોગ્રામ' હેઠળ વ્યાપક વિકાસ માટે ઓળખવામાં આવ્યા છે.
શ્રી અમિત શાહ "ગોલ્ડન જ્યુબિલી બોર્ડર ઇલ્યુમિનેશન પ્રોગ્રામ" હેઠળ નિર્મિત અરુણાચલ પ્રદેશ સરકારના નવ માઇક્રો હાઇડલ પ્રોજેક્ટ્સનું ઉદ્ઘાટન કરશે, તેઓ ઇન્ફ્રાસ્ટ્રક્ચર વધારવા અને ITBP કર્મચારીઓ સાથે વાતચીત કરવા માટે ઇન્ડો-તિબેટિયન બોર્ડર પોલીસ પ્રોજેક્ટ્સનું પણ અનાવરણ કરશે.
કેન્દ્રીય ગૃહ પ્રધાન અને સહકાર પ્રધાન નમતી ક્ષેત્રની મુલાકાત લેશે અને વાલોંગ ય
કેન્દ્રીય ગૃહ મંત્રી અને સહકાર મંત્રી શ્રી અમિત શાહ 10-11 એપ્રિલ, 2023ના રોજ અરુણાચલ પ્રદેશની મુલાકાત લેશે. તેમની મુલાકાતના પ્રથમ દિવસે, તેઓ અરુણાચલ પ્રદેશના અંજાવ જિલ્લાના સરહદી ગામ કિબિથૂમાં 10 એપ્રિલ, 2023 ના રોજ 'વાયબ્રન્ટ વિલેજ પ્રોગ્રામ'નો પ્રારંભ કરશે.
પ્રધાનમંત્રી શ્રી નરેન્દ્ર મોદીના નેતૃત્વ હેઠળ, ભારત સરકારે રૂ. 4800 કરોડના કેન્દ્રીય ઘટકો સાથેના ‘વાઇબ્રન્ટ વિલેજ પ્રોગ્રામ’ ને મંજૂરી આપી છે, જેમાં નાણાકીય વર્ષ 2022-23થી 2025-26 માટે રોડ કનેક્ટિવિટી માટે રૂ. 2500 કરોડનો સમાવેશ થાય છે. VVP એ એક કેન્દ્રીય પ્રાયોજિત યોજના છે જે અંતર્ગત અરુણાચલ પ્રદેશ, સિક્કિમ, ઉત્તરાખંડ અને હિમાચલ પ્રદેશ અને લદ્દાખના UT રાજ્યોમાં ઉત્તર સરહદે આવેલા 19 જિલ્લાના 46 બ્લોકમાં 2967 ગામોને વ્યાપક વિકાસ માટે ઓળખવામાં આવ્યા છે. પ્રથમ તબક્કામાં, કવરેજ પર પ્રાથમિકતા માટે 662 ગામોની ઓળખ કરવામાં આવી છે, જેમાં અરુણાચલ પ્રદેશના 455 ગામોનો સમાવેશ થાય છે.
વાઇબ્રન્ટ વિલેજ પ્રોગ્રામ ઓળખાયેલ સરહદી ગામોમાં રહેતા લોકોના જીવનની ગુણવત્તા સુધારવામાં મદદ કરશે અને લોકોને તેમના મૂળ સ્થાનો પર રહેવા પ્રોત્સાહિત કરશે જેથી આ ગામોમાંથી સ્થળાંતર અટકાવવામાં આવશે અને સરહદની સુરક્ષામાં ઉમેરો થશે. જિલ્લા વહીવટીતંત્ર બ્લોક અને પંચાયત સ્તરે યોગ્ય તંત્રની મદદથી કેન્દ્ર અને રાજ્યની યોજનાઓની 100% સંતૃપ્તિ સુનિશ્ચિત કરવા માટે ઓળખાયેલા ગામો માટે એક્શન પ્લાન તૈયાર કરશે. ગામડાઓના વિકાસ માટે ઓળખવામાં આવેલા હસ્તક્ષેપના ફોકસ ક્ષેત્રોમાં રોડ કનેક્ટિવિટી, પીવાનું પાણી, સૌર અને પવન ઊર્જા સહિત વીજળી, મોબાઈલ અને ઈન્ટરનેટ કનેક્ટિવિટી, પ્રવાસી કેન્દ્રો, બહુહેતુક કેન્દ્રો અને આરોગ્યસંભાળ ઈન્ફ્રાસ્ટ્રક્ચર અને સુખાકારી કેન્દ્રોનો સમાવેશ થાય છે.
શ્રી અમિત શાહ 10 એપ્રિલ, 2023ના રોજ કિબિથૂમાં "ગોલ્ડન જ્યુબિલી બોર્ડર ઇલ્યુમિનેશન પ્રોગ્રામ" હેઠળ અરુણાચલ પ્રદેશ સરકારના નવ માઇક્રો હાઇડલ પ્રોજેક્ટ્સનું ઉદ્ઘાટન કરશે. આ વીજળી પ્રોજેક્ટ સરહદી ગામડાઓમાં રહેતા લોકોનું સશક્તિકરણ કરશે. તેઓ લિકાબાલી , છપરા , નૂરનાદ  અને વિશાખાપટ્ટનમ  ખાતે ઈન્ફ્રાસ્ટ્રક્ચર વધારવા માટે ઈન્ડો-તિબેટિયન બોર્ડર પોલીસ  પ્રોજેક્ટ્સનું પણ ઉદ્ઘાટન કરશે. કેન્દ્રીય ગૃહમંત્રી કિબિથૂ ખાતે ITBPના જવાનો સાથે પણ વાતચીત કરશે. સરહદી જિલ્લાઓના સ્વ-સહાય જૂથોની મહિલા સભ્યો દ્વારા બનાવેલ ઉત્પાદનોનું પ્રદર્શન પણ યોજવામાં આવશે. શ્રી અમિત શાહ સરહદી ગામોની મહિલાઓના પ્રયાસોથી પરિચિત થવા અને તેની પ્રશંસા કરવા પ્રદર્શન સ્ટોલની મુલાકાત લેશે. 11 એપ્રિલ, 2023ના રોજ, કેન્દ્રીય ગૃહ પ્રધાન અને સહકાર પ્રધાન નમતી ક્ષેત્રની મુલાકાત લેશે અને વાલોંગ યુદ્ધ સ્મારક પર શ્રદ્ધાંજલિ આપશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138